**POROČILO O IZMENJAVI**

**Kako ste bili zadovoljni z izmenjavo in zakaj?**

Z izmenjavo sem bila v celoti gledano zadovoljna. Odprla mi je veliko novih obzorij, osebnostno sem rasla, zgodilo se je veliko dogodivščin. Kar se študija tiče, pa je bilo veliko pomanjkljivosti, saj sem bila v programu, ki se je za nas odvijal prvič, zato vodstvo in profesorji še niso bili utečeni. Kljub temu smo študij speljali do konca, profesorji pa so v bodoče obljubili izboljšave.

**Ste imeli redna predavanja v angleščini ali samo občasne konzultacije?**

Predavanja so bila redna, v angleščini. Semester je bil razdeljen na dva semestra, vsak je imel 3 predmete. Vsak predmet je potekal 7 tednov in vsak teden si imel 3-urno predavanje. Torej samo 9 ur predavanj tedensko, kar je pomenilo veliko časa za obštudijske dejavnosti ☺.

K predavanjem si sicer moral priti ˝pripravljen˝. To pomeni, da si si moral vzeti nekaj časa za branje literature in pisanje esejev, a ne veliko.

**Kako bi ocenili kakovost študija?**

Kakovost študija je bila zadovoljiva, le profesorji so bili nekoliko zmedeni, poučevali na drugačen način, včasih razlagali, kot da o stvareh že vse vemo. Kar se tiče znanja o socialnem delu, sem ga odnesla zelo malo, saj se je vse vrtelo okoli prava, pogojne kazni, zapornikov, mladih prestopnikov ipd.

 **Kakšni so bili profesorji?**

Profesorji so bili v večni zelo mladi, polni energije, strokovnjaki na več področjih. A večino časa si kimal z glavo, kot da vse razumeš, saj so poučevali na način, kot da so pozabili, da študentje prihajamo iz različnih držav in zelo različnih študijev.

**Bi kateri predmet/profesorja posebej pohvalili/skritizirali?**

Predmet Cultural Criminology je bil nočna mora. Pa ne zaradi vsebine, ta je namreč zelo zanimiva, ampak zaradi izvajanja programa in izvajalke.

**Kakšni so življenjski stroški v primerjavi s temi v Sloveniji?**

Konkretno višji. Kava cca 2,7€ v povprečju. Nasvet, za kolo + opremo ne zapravite več kot 100 € (prijatelj ga je ponoči na stranski ulici kupil za 10 €, seveda ukradeno kolo).

**Koliko je treba imeti za namestitev?**

Namestitev pride cca od 350 € do 600 €. Moja mesečna najemnina je bila 490 €. Vsak najmanjši ˝luksuz˝ se plača. Če boste v Utrechtu, priporočam stavbo Johanna.

**Ste bivali v študentskem naselju ali zasebnem stanovanju?**

V študentskem bloku Johanna, 3 minute stran od faksa.

**Je ustanova velika? Sprejme veliko tujih študentov?**

Sprejme cca 600 ljudi, od tega 150 tujih študentov.

**Kakšne so možnosti za druženje z domačimi in tujimi študenti?**

Velike. Priporočam udeležbo pri organizaciji ESN, tako pri spoznavnem tednu kot tudi izletih skozi celo leto.

**Kakšno je mesto?**

Mesto je čudovito, moj drugi dom. Prvi dan, ko se z kolesom pelješ po snegu in ti voda prši v obraz, bi kolo najraje prodal, zadnji dan pa si želiš, da bi trajal večno. Kolesarjenje skozi mesto in majhne zelene parke je terapevtsko.

**Kako je bilo poskrbljeno za obšolske dejavnosti?**

Za obšolske dejavnosti se moraš prijaviti sam. Organizira jih študentska organizacij ESN. Pripravi ogromno dogodkov, ki na prvi pogled veliko stanejo, a na koncu ugotoviš, da si dobil veliko več, kot plačal (primer: vstopnica za spoznavni teden = 30 €, poln teden aktivnosti, hrane in pijače).

**Kaj priporočate študentom, ki nameravajo iti na študij tja?**

Prihranite čim več denarja, za čim več izletov, dejavnosti … Od študija ne pričakujte veliko, ne boste strokovnjak na tem področju, ampak boste dobili nek uvod. Če vam je pri izmenjavi pomembna zgolj kvaliteta, potem Hogeschool Utrecht odsvetujem. Ne pričakujte visokih ocen, 6–7 je zelo zadovoljiva ocena tako za študente kot tudi profesorje.

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?«**

katarina.zagorac@gmail.com